laion/Wikipedia-Exotic huggingface dataset:
דקוזאורוס

דקוזאורוס (שם מדעי: Dakosaurus; משמעות השם: "לטאה נשכנית") הוא סוג של זוחל נכחד שהיה קרוב לתנינאים המודרניים אך היה זוחל ימי מובהק. הוא חי בתור היורה המאוחר עד לתחילת הקרטיקון. זוחל ימי זה נמצא ב-1856 בגרמניה, ושיניו נראו כמו שיני מגלוזאורוס שחי באותו אזור. בהמשך התברר שהיו שייכות לתנינאי בעל לסת רחבה מלאת שיניים חדות. הוא קיבל את שמו עקב מלתעותיו המאיימות. המאובנים שלו הגיעו מרחבי אירופה, רוסיה, ארגנטינה ומקסיקו. כיום מסווגים שני מינים תחת הסוג אך בעבר היו יותר שחלקם עברו לסוגים אחרים כמו הגיאוזאורוס. יצור זה היה טורף-על מפיל אימה על היצורים הימיים באזור מחייתו. לא ברור אם התרבה במים או יצא בדומה לצבים ימיים להטיל ביצים ביבשה. אורכו של הדקוזאורוס הגיע לאורך 4–5 מטר וזנבו הארוך שימש להיגוי במים ביעילות גדולה בהרבה מאלה של התניניים המודרניים. הוא היה צייד אימתני שהזכיר את האורקה המודרנית, אך רוב טרפו הורכב מדגים. עם זאת מבנה שיניו נועד לחתוך ולשסע גם טרף גדול יותר כמו מיני איכתיוזאוריים, פליוזאורים שונים, פטרוזאורים שעפו מעל ואף תניני ים אחרים. זוחל ימי זה מופיע בסרט Sea Rex 3D ובמשחק עולם היורה: המשחק. איור של דקוזאורוס וזוחלים ימיים נוספים Dakosaurus maximus מדיה וקבצים בנושא דקוזאורוס בוויקישיתוף דקוזאורוס, באתר האנציקלופדיה של החיים (באנגלית) דקוזאורוס, באתר GBIF (באנגלית)
מטריורינכוסיים

מטריורינכוסיים (שם מדעי: Metriorhynchidae) היא משפחה של זוחלים ימיים מהקבוצה דמויי-תנינאים. הם חיו באוקיינוסים הקדומים של תורי היורה והקרטיקון עד ללפני 135 מיליון שנה. מאובניהם נמצאו באמריקה הצפונית, אמריקה הדרומית ואירופה. משפחה זו לצד הטלאוזאוריים שיחדיו שייכים לתת-סדרה ת'לאטוסוכים הם התנינים הימיים ביותר ומבנה גופם הותאם לחיים בים, אם כי לא ברור אם הטילו ביצים בחופים כמו צבי ים או השריצו ולדות במים. רבים מהם היו בעלי לסתות גדולות מלאות שיניים חדות והם היו טורפי-על בימים. אחרים היו דווקא אוכלי דגים בעלי חרטום צר והיו קטנים יותר. משפחה מטריורינכוסיים (Metriorhynchidae) תת-משפחה Geosaurinae סוג Neptunidraco סוג Purranisaurus קבוצה "Subclade T" סוג טורונאוסטס (Torvoneustes) סוג טירנונאוסטס (Tyrannoneustes) קבוצה Geosaurini סוג Aggiosaurus קבוצה Dakosaurina סוג דקוזאורוס (Dakosaurus) קבוצה Geosaurina סוג גיאוזאורוס (Geosaurus) סוג Ieldraan קבוצה Plesiosuchia סוג פלסיוסוכוס (Plesiosuchus) סוג סוכודוס (Suchodus) תת-משפחה Metriorhynchinae סוג Gracilineustes סוג מטריורינכוס (Metriorhynchus) קבוצה Rhacheosaurini סוג Cricosaurus סוג Maledictosuchus סוג Rhacheosaurus מדיה וקבצים בנושא מטריורינכוסיים בוויקישיתוף מטריורינכוסיים, באתר האנציקלופדיה של החיים (באנגלית) מטריורינכוסיים, באתר GBIF (באנגלית)
ת'לאטוסוכים

ת'לאטוסוכים (שם מדעי: Thalattosuchia) היא תת-סדרה של דמויי-תנינאים שכוללת 2 משפחות נכחדות אשר חיו בעידן המזוזואיקון לפני 125–195 מיליון שנה. ייחודים בכך שהם חיו בימים ובאוקיינוסים באופן שהזכיר את הפליוזאורים או המוסזאוריים מאותה תקופה. מינים אלה היו טורפים גדולים בעלי שיניים אימתניות שניזונו מזוחלים ימיים אחרים ומדגים. חלקם היו בעלי לסתות צרות יותר וניזונו רק מדגים כנראה. בניגוד לתנינים הרגילים הם היו בעלי קשקשים נוקשים פחות שהתאימו לזרימה ימית והיו בעלי סנפירים גדולים וזנב ארוך ששימש כהגה. על-משפחה Teleosauroidea משפחה טלאוזאוריים (Teleosauridae) סוג Plagiophthalmosuchus משפחה Machimosauridae - בה הנאוסטנוזאורוס על-משפחה Metriorhynchoidea סוג Teleidosaurus סוג Eoneustes סוג Zoneait סוג Magyarosuchus משפחה מטריורינכוסיים (Metriorhynchidae) מדיה וקבצים בנושא ת'לאטוסוכים בוויקישיתוף ת'לאטוסוכים, באתר האנציקלופדיה של החיים (באנגלית)
טלאוזאוריים

טלאוזאוריים (שם מדעי: Teleosauridae) היא משפחה של דמויי-תנינאים מקבוצת הת'לאטוסוכים שבה מיני זוחלים ימיים גדולים שהותאמו לחיי ים. הם חיו בין היורה התיכון לקרטיקון התחתון לפני 130–183 מיליון שנה. מאובניהם נמצאו באמריקה הצפונית, אמריקה הדרומית, אפריקה, אירופה ואסיה. הם דמו לבני משפחת המטריורינכוסיים והיו בעלי זנב ארוך ורחב ששימש כהגה. חלקם היו בעלי לסתות צרות וארוכות שעזרו ללכוד טרף מהיר כמו דגים. אחרים דמו בצורתם לכרישים וטרפו יצורים גדולים יותר בעזרת שיניים גדולות ואימתניות. Aeolodon מכימוזאורוס (Machimosaurus) Mycterosuchus Peipehsuchus Pelagosaurus Platysuchus Steneosaurus Mystriosaurus Teleosaurus Lemmysuchus מדיה וקבצים בנושא טלאוזאוריים בוויקישיתוף טלאוזאוריים, באתר האנציקלופדיה של החיים (באנגלית) טלאוזאוריים, באתר GBIF (באנגלית)
אדסטוס

אדסטוס (שם מדעי: Edestus) הוא סוג של דג סחוס נכחד מסדרת האאוגנאודונטים הקרובה לכימראים. הוא חי מסוף הדבון עד לסוף הקרבון במשך מעל 100 מיליון שנה. מאובניו כמו שאר בני הסדרה ידועים רק ממאובני שיניים אשר נמצאו ברחבי העולם. משמעות שמו מיוונית: "לטרוף". דג זה הגיע לאורך מרבי של 6 מטרים, בדומה לעמלץ לבן. בדומה להליקופריון היו לו לסתות דמויות קונכית שבלול, איתן הוא כנראה השתמש כדי לשסע טרף רך גוף ואולי אחרי חבטות משסעות. בניגוד להליקופריון היו לו שיניים כאלו גם בלסת העליונה. מבנה השיניים מרמז שאולי הוא לא היה יכול לסגור את פיו. דג קדום זה תואר על ידי הפלאונטולוג ג'וזף ליידי ב-1856. יצור זה הופיע במשחק עולם היורה: המשחק. מדיה וקבצים בנושא אדסטוס בוויקישיתוף אדסטוס, באתר האנציקלופדיה של החיים (באנגלית) אדסטוס, באתר GBIF (באנגלית)
קראש פטיש

קראש פטיש (מאנגלית: Crush fetish ; בתרגום לעברית: פטיש למעיכות או פטיש למחיצות) הוא פטיש ופאראפיליה, שבה אדם מתעורר מינית כאשר הוא צופה במישהו מוחץ חפצים דוממים, מזון ולעיתים גם בעלי חיים קטנים (בדרך כלל חרקים) עם הגוף שלו, לרוב תחת כפות רגליו, או כאשר האדם עצמו מועך ומוחץ אותם. המונח "מחיצה רכה" מתייחס לפטיש המצוי והמקובל יותר, הכולל מעיכת אובייקטים דוממים, כגון מזון, או מעיכת בעלי חיים קטנים וחסרי חוליות (כגון חרקים, חלזונות ותולעים), בעוד שהמונח "מחיצה קשה" מתייחס לפטיש הכולל מעיכת בעלי חיים גדולים יותר עם חוליות, שניתן לטעון כלפיהם שהם בעלי רגישות לכאב (למשל זוחלים, ציפורים ויונקים). בשל כך שלרוב הפטיש הוא למעיכת אובייקטים עם כפות הרגליים, יש הרואים אותו כתת-פטיש של פטיש לכפות רגליים. ההעדפה של הפטיש יכולה להיות מחיצת אובייקטים ברגליים יחפות, בעקבים גבוהים, בכפכפים, בגרביים, בסנדלים ועוד, בהתאם להעדפת הפטישיסט. רוב הפטישיסטים המחזיקים במשיכה ל"מחיצה רכה" מעדיפים להבדיל ולהפריד בינם לבין הפטישיסטים הנמשכים ל"מחיצה קשה", מתוך אמונה שתופעת מעיכת בעלי חיים גדולים יותר היא תופעה שאינה מוסרית, ומעניקה לקבוצה כולה תווית גרועה. לעת עתה, אין חוקים ידועים האוסרים על ריסוק של חפצים וחרקים, אך הפקה או סחר בחומרי וידאו ארוטיים של "מחיצה קשה", המבטאת מעיכה של בעלי חוליות גדולים היא מוקעת ומגונה על ידי פעילי זכויות בעלי חיים, וכן נחשבת לבלתי חוקית במדינות רבות, כולל ארצות הברית ובריטניה. בארצות הברית, מסחר בין-לאומי בקטעי וידאו של "מחיצה קשה" אינו חוקי מאז 2010, וכן גם מדינות רבות נוספות אסרו זאת. סרטי מעיכות הם קטעי וידאו של חרקים וחפצים שנמחצים על ידי כך שדורכים עליהם. חוקיות סרטי מעיכות והפרקטיקה בפועל של ריסוק ומחיצת בעלי חיים משתנה לפי אזורים שונים בעולם. עם זאת, סרטונים רבים מתפרסמים באתרי אינטרנט זמינים להורדה לציבור הרחב, מה שהופך את השליטה על ההפצה שלהם לקשה גם במקומות שההפצה מעין זו אסורה. ייצור או סחר של ארוטיקת מעיכות של בעלי חוליות נחשבת על ידי תומכי זכויות בעלי חיים לבלתי מוסרית, וכן היא איננה חוקית במדינות רבות, כולל ארצות הברית. טרמפלינג פטיש לכפות רגליים מדיה וקבצים בנושא קראש פטיש בוויקישיתוף G.A. Pearson. (1997). Digest Cultural Entomology. Fourth issue. Crush Fetishists Dr. Mark Griffiths, (May 17, 2012). A Beginner's Guide To Crush Fetishism Thoswal. (March 2014). Hear A Crush Fetishist Out "Crush fetish". www.ehrfurcht.com. אורכב מ-המקור ב-2017-01-22. נבדק ב-2018-12-27. H.R. 5566: Animal Crush Video Prohibition Act of 2010. www.govtrack.us DeMello, Margo (בספטמבר 2009). Feet and Footwear: A Cultural Encyclopedia. Greenwood. נבדק ב-2014-03-03. {{cite book}}: (עזרה) Third Circuit Rejects Proposed New "Depiction of Animal Cruelty" First Amendment Exception The Volokh Conspiracy, July 18, 2008 A. S. Hamrah. (2000) A Better Mousetrap. Hermenaut.com (accessed 2006-05-04) G.A. Pearson. (1997). Digest Cultural Entomology. Fourth issue. Insects as Sexual Fetish Objects . North Carolina State University. Hearing before the subcommittee on crime, of the committee on the judiciary (United States) House of Representatives. Punishing Depictions of Animal Cruelty and the Federal Prisoner Health Care Co-Payment Act of 1999. (accessed 2006-05-04)
בית הבליעה

בית הבליעה הוא תא גלילי המצוי בכלי נשק היורים קליע באמצעות קנה והנטענים מאחור. תפקידו לקלוט לתוכו את הכדור התורן, או הפגז התורן וחומר הנפץ ההודף שלו, ולהחזיק בהם במשך תהליך הירי. בית הבליעה נמצא בקצהו האחורי של קנה הירי. פתחו הקדמי של בית הבליעה צמוד לחלקו האחורי של הקנה, כך שבזמן הירי הקליע עוזב את בית הבליעה, נדחס לתוך הקנה ומאיץ לאורכו. פתחו האחורי של בית הבליעה פתוח לאחור, כדי שיוכל לקלוט כדור או פגז תורנים, וננעל באמצעות מכלול הירי. הכדור, או הפגז ומטעניו ההודפים, נטען ידנית לתוך בית הבליעה (כמו ברובה צלפים ותותח טנק) או נגרף לתוכו באמצעות מנגנון הנשק (אם מתוך מחסנית, כמו ברובה סער, או מתוך שרשרת כדורים, כמו במקלע). לאחר הכנסת החימוש לבית הבליעה, נע מכלול הנשק (או הסדן, כשמדובר בתותח) וסוגר את חלקו האחורי של בית הבליעה. כחלק מתהליך הסגירה מתבצעת נעילה בין שני החלקים, כדי להבטיח שהגזים המשתחררים בזמן בעירת חומר הנפץ ההודף יישארו כלואים בין בית הבליעה והקנה, וכך ינוצלו במלואם להדיפת הקליע. בזמן הירי ננקר הכדור ותפקיד בית הבליעה הוא להחזיק אותו בזמן שחומר הנפץ ההודף בוער והודף את הקליע לתוך הקנה. לכן, כדי לעמוד בלחצים ובטמפרטורות הגבוהות כתוצאה מכך, בית הבליעה בנוי עם דופן עבה וחזקה ביחס לחלקים אחרים במנגנון הירי. לאחר הירי, במידה ונותר תרמיל ריק בבית הבליעה הרי שהנעילה בין בית הבליעה לחלק שסגר עליו מאחור משוחררת והתרמיל מחולץ על ידי מנגנון הירי, אם באופן אוטומטי ואם בהפעלה ידנית, כדי לפנות מקום לכדור חדש. ברובים ומקלעים, הקשר בין דריכת מכלול הנשק לאחור לבין הכנסת הכדור התורן לבית הבליעה, נחלק לאחת משתי גישות תכנון שונות: מכנס סגור - תכנון שבו דריכה של מכלול הירי לאחור חולצת תרמיל ריק מבית הבליעה, גורפת כדור חדש לתוך בית הבליעה ונועלת את המכלול לבית הבליעה. בתכנון זה, הכדור ממתין בבית הבליעה עד ללחיצה על ההדק. אז, מתבצע הירי והתהליך חוזר על עצמו. גליל, מיקרו תבור, M16 הם דוגמה לרובים הפועלים בשיטת "מכנס סגור". מכנס פתוח - תכנון שבו דריכה של מכלול הירי לאחור רק מושכת את המכלול לאחור ונועלת אותו מאחורי הכדור התורן שבשרשרת או במחסנית. לחיצה על ההדק גורמת לתהליך אחד ורציף שבו המכלול משתחרר ונע קדימה, גורף כדור תורן לתוך בית הבליעה, ננעל עם בית הבליעה, הכדור ננקר (ירי), הנעילה משתחררת והמכלול נע לאחור, חולץ את התרמיל הריק וננעל שוב מאחורי הכדור התורן הבא. בתכנון זה, הכדור ממתין בשרשרת או במחסנית עד ללחיצה על ההדק. אז, מתבצע הירי והתהליך חוזר על עצמו. תת מקלע עוזי ומקלע מאג הם דוגמאות לכלי נשק הפועלים בשיטת "מכנס פתוח". מכנס סגור מקובל ברובי סער, עקב היותו בטיחותי יותר לשימוש, ומכנס פתוח נפוץ במקלעים ובתתי-מקלעים, מכיוון שכך מתאפשר קצב ירי גבוה יותר, תוך שימוש בשרשירי תחמושת. באקדחים מוזני מחסנית, דומה בית הבליעה לזה שברובה בעל מכנס סגור. באקדח תופי ערוכים בתי הבליעה סביב היקף התוף, במקביל לקו הקנה, ונקראים "תאים". במהלך טעינת האקדח נטענים הכדורים לכל התאים במקביל. ברגע הירי ניצב רק תא אחד שכזה באחורי הקנה והוא התא המכיל את הכדור התורן. מדיה וקבצים בנושא בית הבליעה בוויקישיתוף
ראג'זאורוס

ראג'זאורוס (שם מדעי: Rajasaurus) הוא סוג של דינוזאור ממשפחת האבליזאוריים שהיה קרוב משפחתו של הקרנוטאורוס וחי בתור הקרטיקון לפני 67 מיליון שנה בהודו. משמעות שמו היא "לטאת מלך/מנהיג" המורכב מהמילה בסנסקריט ראג'ה והסיומת מיוונית עתיקה "saurus" - לטאה. דינוזאור זה התגלה ב-2003 בחפירות במדינת גוג'ראט בהודו. הממצאים חשפו שלד חלקי שכלל חלקי גולגולת, עמוד שדרה, עצמות ירכיים וזנב. דינוזאור זה היה טורף בעל לסתות חזקות וקצרות והיה בעל בליטה מעל ראשו. אורכו הגיע ל-6.6 מטרים ומשקלו עד 4 טון. הוא היה בעל זרועות קצרות בעלות 4 אצבעות, ראש קצר ועבה ולסתות שהזכירו לסתות צבוע ונועדו לרסק עצמות. עוצמת הנשיכה שלו דמתה לזו של אלוזאורוס. עם זאת ייתכן שהוא גם היה צייד ממארב, מאחר שרגליו היו קצרות מדי לריצה מהירה ארוכה. הראג'זאורוס חי בהודו בתקופה שהיא הייתה אי שהתנתק מאפריקה ונע צפונה לעבר אסיה. בהודו הקדומה התפתחו מינים ייחודיים הקרובים למינים אפריקנים, אך בעלי מאפיינים מיוחדים. האקלים באזור היה טרופי וכנראה שהיו יערות גשם נפוצים. הראג'זאורוס חי ביערות אלה וצד מיני דינוזאורים אחרים כמו תרופודים קטנים או טיטאנוזאורים גדולים. דינוזאור זה נכחד לפני 67 מיליון שנה, ייתכן כחלק מהכחדת הקרטיקון הגדולה שהחלה מוקדם יותר בהודו. ההכחדה נבעה מהתפרצות הרי געש גדולה ומשדות לבה לאורך האזור. דינוזאור זה הופיע במשחקים עולם היורה: המשחק וJurassic World: Alive. מדיה וקבצים בנושא ראג'זאורוס בוויקישיתוף ראג'זאורוס, באתר האנציקלופדיה של החיים (באנגלית) ראג'זאורוס, באתר GBIF (באנגלית)
יוטירנוס

יוטירנוס (שם מדעי: Yutyrannus; מילולית: "טיראן מנוצה") הוא סוג של דינוזאור ממשפחת הפרוצרטוזאוריים שחי בקרטיקון התחתון. מאובניו נמצאו בתצורת יישיין שבמחוז ליאונינג, סין. ידוע רק מין אחד מהסוג: Yutyrannus huali שהתגלה בידי שו שינג ב-2012 בשלושה ממצאים. מאובנים אלה הם הדוגמה העיקרית להוכחה לדינוזאורים מנוצים. עם זאת מרבית המאובנים מקוטעים. חלקם היה שייך לצעירים. היוטירנוס הבוגר הגיע לאורך 9 מטרים ומשקל של 1,400 ק"ג. החוקר גרגורי פאול סובר שהוא היה קטן יותר - הגיע לאורך 7.5 מ' ושקל 1.1 טון. אורך הגולגולת הגיע ל-905 מ"מ והיא הייתה מוארכת, בעלת חוטם מוגבה וארוך ושקע עיניים גדול. מאפיינים אלה מרמזים על קרבה אפשרית לטירנוזאוריים הגדולים. היוטירנוס היה בעל לשון שטוחה. הוא ידוע שהיה בעל כסות נוצות עקב ממצאים נוצות משומרות. עם זאת הנוצות לא נועדו לעזור לעוף אלא שימשו ככסות נוצות. הוא חי בסין הקדומה ושם ניזון ממינים קטנים יותר. היוטירנוס כנראה תקף גם זאורופודים קטני ממדים מסוג דונגבייטיטאן וייתכן שאף התבסס עליהם. בנוסף הוא צד מיני דינוזאורים קטנים כמו הפסיטקוזאורוס, הסינוזאורופטריקס או הקאודיפטריקס. היוטירנוס מופיע במספר סרטים ומשחקים פופולרים: מספר יוטירנוסים נראים באחד מסרטי המסע לעמק החלומות בתור אנטגוניסטים הצדים בקבוצה. במיני-סדרה "Ancient Earth" נראים יוטירנוסים בציד של מיקרורפטור ובהמשך של סינוזאורופטריקס, אף שהם לא חיו באותם אזורים. הוא מופיע גם בתוכנית של ג'יימס גורני "TYRANNOSAURUS: Behind the Art". היוטירנוס מופיע במשחקים: עולם היורה: המשחק, Jurassic Park Builder, "Fossil Fighters Frontier" ,"Prehistoric Kingdom" ו-ARK: Survival Evolved. מדיה וקבצים בנושא יוטירנוס בוויקישיתוף יוטירנוס, באתר האנציקלופדיה של החיים (באנגלית) יוטירנוס, באתר GBIF (באנגלית)
דייהטסו טנטו

דייהטסו טנטו (באנגלית: Daihatsu Tanto; ביפנית: ダイハツ・タント) הוא מיניוואן המוגדר מיקרוואן ("Microvan" (אנ')) מתוצרת יצרנית הרכב היפנית דייהטסו, אשר מיוצר משנת 2003 ועד היום. באוקטובר 2005 הוצג בתערוכת המכוניות הבינלאומית בטוקיו דגם חשמלי הקרוי "FCHV". המנוע בעל הספק של 30 קילו-ואט, והסוללה מוקמה מתחת למושבים. מסדרת "מכוניות קיי" ("Kei car" (אנ')). מנוע קדמי. מנוע הנעה קדמית. סוגי הנעות: 4x2, 4x4. 5 דלתות - הצ'בק (mpv) בדגמי "דור שני" ו"דור שלישי" - דלתות הזזה אחוריות. דור ראשון - יוצר בין השנים 2003–2007. דור שני - יוצר בין השנים 2007–2013. דור שלישי - מיוצר משנת 2013 ועד היום. "דייהטסו טנטו" - דור ראשון "דייהטסו טנטו" - דור ראשון "דייהטסו טנטו" - דור ראשון "דייהטסו טנטו" - דור ראשון "דייהטסו טנטו" - דור שני "דייהטסו טנטו" - דור שני "דייהטסו טנטו" - דור שני "דייהטסו טנטו" - דור שני, מבט לתא הנהג "דייהטסו טנטו", דור שלישי, שנת 2013 - מבט לתוך הרכב "דייהטסו טנטו", דור שלישי, שנת 2015, דגם "CUSTOM RS "Top Edition SA II" "דייהטסו טנטו", דור שלישי "דייהטסו טנטו", דור שלישי - מבט ללוח מחוונים דייהטסו דייהטסו וייק דייהטסו טנטו אקס מדיה וקבצים בנושא דייהטסו טנטו בוויקישיתוף אתר האינטרנט הרשמי של דייהטסו טנטו (ביפנית) דייהטסו טנטו, סרטון באתר יוטיוב דייהטסו טנטו, סרטון באתר יוטיוב "דייהטסו טנטו" מפרט ומחיר מ.מ.ס. tradecarview.com/specifications/daihatsu/tanto "דייהטסו טנטו" - קטלוג (ביפנית) carsensor.net/catalog/daihatsu/tanto "דייהטסו טנטו" דגם "FCHV" web.archive.org/web "דייהטסו טנטו" שנת 2018 (ביפנית) daihatsu.com/jp/news/2018
מראה (פירושונים)

האם התכוונתם ל... מראה ראי מראה (מחשוב) – שרת בו תוכן מועתק משרת אחר מראֶה בהלכות נידה - דם בצבע מסוים המצריך בדרך כלל שאלת חכם בהלכות נגע הצרעת - אחד מארבעה צבעים שבהם הנגע יכול להיות המראה מוראה (פירושונים) מריה (פירושונים) מרה (פירושונים)
משה טייטלבוים

האם התכוונתם ל... משה טייטלבוים (ישמח משה) (1758–1841) – אבי שושלת סיגט–סאטמר, מראשי מפיצי החסידות בהונגריה משה דוד טייטלבוים (1855–1935) – רבה של מודיור–לופוש ברומניה משה טייטלבוים (ברך משה) (1914–2006) – האדמו"ר מסאטמר טייטלבוים
מאזדה פארקוויי

מאזדה פארקוויי (באנגלית: Mazda Parkway) הוא מיניבוס מתוצרת יצרנית הרכב היפנית מאזדה, אשר יוצר בין השנים 1974–1977. יוצרו 46 יחידות מדגמי "מאזדה פארקוויי" (דור ראשון) אשר בהם הורכב מנוע ונקל. דגמי "מאזדה פארקוויי" מהדור הראשון הוגדרו כמיניבוסים מהודרים בני 26 מקומות ישיבה, שכללו: מערכת חימום, מיזוג אוויר בשלושה שלבים ורדיו הכולל אפנון תדר (FM) ואפנון משרעת (AM). מיניבוסים. אמבולנסים. דור ראשון - יוצר בין השנים 1972–1982 (דגמים: "Super DX" ו-"DX"). דור שני - יוצר בין השנים 1982–1997 (יוצאו לאוסטרליה וניו זילנד). "מאזדה פארקוויי" "מאזדה פארקוויי", שנת 1976 "מאזדה פארקוויי" - אמבולנס בשרות הצבא ההודי "מאזדה פארקוויי" - אמבולנס בשרות הצבא ההודי מאזדה מאזדה רוד פייסר AP מאזדה RX-8 מדיה וקבצים בנושא מאזדה פארקוויי בוויקישיתוף מאזדה פארקוויי, סרטון באתר יוטיוב מאזדה פארקוויי, סרטון באתר יוטיוב מנוע ונקל - מאזדה פארקוויי jalopnik.com/your-reminder-that-mazda-once-built-an-awesome-rotary-p "מאזדה פארקוויי" www2.mazda.com/ja/stories/history/greatcar מנוע ונקל - מנוע בעירה פנימית סיבובי מנוע ונקל מתוצרת מאזדה מסוג "13B" japanesenostalgiccar.com/mazda-parkway-rotary-power
הר ברוסטר (אלברטה)

הר ברוסטר (באנגלית: Mount Brewster) הוא הר ברכס ורמיליון בהרי הרוקי הקנדים, בשטח הפארק הלאומי באנף, בפרובינציית אלברטה שבקנדה. גובהו של ההר 2,859 מטרים מעל פני הים. ההר מתנשא לגובה של 116 מטרים מעל סביבתו. שמו של ההר ניתן לו על ידי תום וילסון (Tom Wilson) בשנת 1929. ההר נקרא על שם ג'ון ברוסטר, שהיה אבי משפחת ברוסטר מהעיר באנף. הראשונים שטיפסו על ההר היו ה. וו. גרינהאם (H. W. Greenham) וד. פיליי (D. Pilley) בשנת 1926. מדיה וקבצים בנושא הר ברוסטר בוויקישיתוף הר ברוסטר באתר "אנציקלופדיית ההרים הקנדית" תרשים הנוף הנשקף מהר ברוסטר באתר peakfinder תיאור מסלול הטיפוס על הר ברוסטר מידע גאוגרפי והיסטורי על ההר
הר ברוסטר

האם התכוונתם ל... אנטארקטיקה הר ברוסטר (אנטארקטיקה) – הר בארץ ויקטוריה שבאנטארקטיקה ניו זילנד הר ברוסטר (ניו זילנד) – הר בהרי האלפים הדרומיים באי הדרומי של ניו זילנד הר ברוסטר (ניו זילנד, גבעה) – גבעה בסמוך להר ברוסטר (ניו זילנד) קנדה הר ברוסטר (אלברטה) – הר ברכס ורמיליון בהרי הרוקי הקנדיים בפרובינציית אלברטה שבקנדה. הר ברוסטר (קולומביה הבריטית) – הר בפרובינציית קולומביה הבריטית שבקנדה
הר ברוסטר (ניו זילנד)

הר ברוסטר (באנגלית: Mount Brewster) הוא הר בשטח רכס ורמיליון בהרי האלפים הדרומיים, בשטח הפארק הלאומי הר אספירינג, באזור החוף המערבי של אי הדרומי שבניו זילנד. ההר נמצא דרומית להר ברוסטר - גבעה בשם זהה. גובהו של ההר 2,516 מטרים מעל פני הים. ההר מתנשא לגובה של 938 מטרים מעל סביבתו. הר ברוסטר נחשב לאחד מאתרי הטיפוס האלפיני הטובים בניו זילנד. מדיה וקבצים בנושא הר ברוסטר בוויקישיתוף מפה טופוגרפית של אזור הר ברוסטר הר ברוסטר באתר peakbagger תצלום הר ברוסטר באתר summitpost מזג אוויר תחזית מזג אוויר עדכנית ארוכת טווח עבור הר ברוסטר תחזית מזג אוויר עדכנית ארוכת טווח עבור הר ברוסטר (לפי גבהים) סטטיסטיקות מזג אוויר עבור הר ברוסטר סטטיסטיקות משקעים עבור הר ברוסטר טיפוס על ההר מידע למטפסים על הר ברוסטר תיאור הטיפוס על הר ברוסטר ותצלומים ממסלול הטיפוס מידע על בקתת הר ברוסטר למטפסים על ההר מרתון טיפוס על הר ברוסטר טיפוס על הר ברוסטר, סרטון באתר יוטיוב טיפוס על הר ברוסטר, סרטון באתר יוטיוב מידע גאוגרפי על ההר הרים בסמוך להר ברוסטר מידע גאוגרפי על ההר טיפוס ללא סיוע מסוק אתרי טיפוס בניו זילנד
בית הולשטיין-גוטורפ (הענף השוודי)

בית הולשטיין-גוטורפ, הוא ענף של בית אולדנבורג, אשר שלט בשוודיה בין השנים 1751–1881, ובנורווגיה בין השנים 1814–1818. השושלת הנוכחית, בית ברנדוט, דה יורה היא גם ענף של בית הולשטיין-גוטורפ, מאחר שהמלך האחרון מבית הולשטיין-גוטורפ אימץ את המלך הראשון מבית ברנדוט, קרל הארבעה עשר, מלך שוודיה. בשנת 1743 אדולף פרדריק, נסיך הולשטיין-גוטורפ נבחר לנסיך הכתר של שוודיה, כוויתור שוודי לרוסיה, מתוך אסטרטגיה להשגת שלום לאחר אסון המלחמה של אותה שנה, והוא הפך להיות מלך שוודיה בשנת 1751. גוסטב השלישי, מלך שוודיה, בנו הבכור של אדולף פרדריק, היה נלהב מהעובדה שסבתא רבתא-רבא שלו הייתה צאצאית של בית ואסה, והביע את רצונו כי השושלת תיקרא אף היא "בית ואסה", אולם לא הייתה דרך יעילה לכפות את השינוי הזה. ההיסטוריונים אף הם לא קיבלו את השינוי, ובשל כך הבית מכונה בית הולשטיין-גוטורפ. בשנת 1809, בנו של גוסטב השלישי, גוסטב הרביעי אדולף, מלך שוודיה הודח בעקבות אובדן פינלנד, ועם מותו של דודו, קרל השלושה עשר, מלך שוודיה בשנת 1818, נכחדה השושלת בשוודיה. בשנת 1810, ז'אן בפטיסט ברנדוט, שהיה מרשל צרפת, נבחר ליורש העצר, והפך למייסד השושלת הנוכחית השוודית, שושלת בית ברנדוט. בשנת 1836, גוסטב, בנו של המלך המודח גוסטב הרביעי אדולף, קיבל את התואר נסיך ואסה באוסטריה, עם זאת, השימוש בשם זה הפסיק כאשר ילדו היחיד של הנסיך ששרד, בתו קרולה מוואסה מתה ללא ילדים. נישואיו של גוסטב החמישי, מלך שוודיה עם ויקטוריה, נסיכת באדן בשנת 1881 איחד את בית ברנדוט עם בית הולשטיין-גוטורפ, מאחר שוויקטוריה הייתה נינתו של המלך המודח גוסטב הרביעי אדולף. 1751–1771: אדולף פרדריק 1771–1792: גוסטב השלישי 1792–1809: גוסטב הרביעי 1809–1818: קרל השלושה עשר 1814–1818: קרל השני בית הולשטיין-גוטורפ מדיה וקבצים בנושא בית הולשטיין-גוטורפ בוויקישיתוף
פליימוביל: הסרט

פליימוביל: הסרט (באנגלית: Playmobil: The Movie) הוא סרט הרפתקאות-קומי צרפתי באנימציית תלת-ממד שיצא לאקרנים ב-7 באוגוסט 2019. הסרט מבוסס על מותג הצעצועים "פליימוביל". ההורים של מרלה ואחיה הקטן צ'ארלי נהרגים בתאונה. לאחר 4 שנים מרלה וצ'ארלי נשאבים לעולם פליימוביל. שם צ'ארלי נחטף ומרלה יוצאת למסע מלא הרפתקאות כדי להציל את אחיה. בדרך היא עוברת במערב הפרוע, פוגשת את נהג המשאית דאל, את הסוכן החשאי רקס דאשר ורובוט ידידותי. אניה טיילור-ג'וי בתפקיד מרלה גבריאל בייטמן בתפקיד צ'ארלי דניאל רדקליף - רקס דאשר, סוכן סודי ג'ים גפיגן - דאל, נהג משאית המזון מייגן טריינור - הפיה הטובה אדם למברט - הקיסר מקסימוס ונדי מקלנדון-קובי הסרט עלה לאקרנים בצרפת ב-7 באוגוסט 2019, ובארצות הברית ובארצות נוספות ב-6 בדצמבר 2019. הסרט נכשל בקופות וזכה לביקורות שליליות. מדיה וקבצים בנושא פליימוביל: הסרט בוויקישיתוף אתר האינטרנט הרשמי של פליימוביל: הסרט (בגרמנית) פליימוביל: הסרט, ברשת החברתית פייסבוק פליימוביל: הסרט, ברשת החברתית אקס (טוויטר) פליימוביל: הסרט, ברשת החברתית אינסטגרם "פליימוביל: הסרט", במסד הנתונים הקולנועיים IMDb (באנגלית) "פליימוביל: הסרט", באתר AllMovie (באנגלית) "פליימוביל: הסרט", באתר Rotten Tomatoes (באנגלית) "פליימוביל: הסרט", באתר Box Office Mojo (באנגלית) "פליימוביל: הסרט", באתר Metacritic (באנגלית) "פליימוביל: הסרט", במסד הנתונים הקולנועיים KinoPoisk (ברוסית) פליימוביל: הסרט, במיזם "אישים" לתיעוד היצירה הישראלית D'Alessandro, Anthony (16 באוקטובר 2018). "'Angry Birds 2' To Fly In Late Summer 2019". {{cite web}}: (עזרה)
אופטר סיטי פאסר

אופטר סיטי פאסר (באנגלית: Optare CityPacer) הוא מיניבוס מתוצרת יצרנית האוטובוסים הבריטית Optare (אנ'), חברה בת של חברת ייצור הרכבים הכבדים ה-הודית Ashok Leyland (אנ'), אשר יוצר בין השנים 1985–1992 בבריטניה. סך הכול יוצרו כ-300 יחידות. 25-33 מושבים דגם "אופטר סיטי פאסר" התבסס על שלדת דגם "Volkswagen LT55", מנוע פולקסווגן 1 דלת כניסה באמצעות מדרגה דגמי "אופטר סיטי פאסר" נרכשו על ידי חברת האוטובוסים של לונדון "London Buses" (אנ') מיניבוס אופטר סטר רידר אופטר אולימפוס מדיה וקבצים בנושא אופטר סיטי פאסר בוויקישיתוף אופטר סיטי פאסר, סרטון באתר יוטיוב "אופטר סיטי פאסר" - תמונה flickr.com/photos דגם "אופטר סיטי פאסר" Unconventional and Community Transport in the United דגם פולקסווגן LT55 משאית קלה - תמונה autoplius.lt/skelbimai/volkswagen-lt55-autoveziai דגם פולקסווגן LT55 מיניבוס - תמונה flickr.com/photos/85000178 "אופטר סיטי פאסר" - תמונות https://www.flickr.com/groups/2111785@N21
הר ברוסטר (אנטארקטיקה)

הר ברוסטר (באנגלית: Mount Brewster) הוא הר בהרי ויקטורי, בארץ ויקטוריה שבאנטארקטיקה. ההר ממוקם במרכז חצי האי דניאל, והוא הגבוה בהרי חצי האי. גובהו של ההר 2,205 מטרים מעל פני הים. ההר מתנשא לגובה של 1,598 מטרים מעל סביבתו. למרגלות ההר, באמצע החוף המזרחי של חצי האי דניאל, מצויה כף פיליפס. שמו של ההר ניתן לו על ידי סר ג'יימס קלארק רוס בשנת 1841. ההר נקרא על שם סר דייוויד ברוסטר - פיזיקאי סקוטי. • James Clark Ross, A Voyage of Discovery and Research in the Southern and Antarctic Regions, P 251 • The National Science Foundation (US), The Hallett Volcanic Province, Antarctica, PP 11-13 הר ברוסטר באתר הסקר הגאולוגי של ארצות הברית הר ברוסטר באתר הגאזט האנטארקטי של ממשלת אוסטרליה הר ברוסטר באתר הגאזט האנטארקטי SCAR הר ברוסטר באתר הגאזט האנטארקטי של ממשלת ניו זילנד הר ברוסטר באתר peakbagger מידע גאוגרפי והיסטורי מידע גאוגרפי מידע גאוגרפי על כף פיליפס
מריה ירוסלבנה

מריה ירוסלבנה (ברוסית: Мария Ярославна‏; 1418–1484) הייתה נסיכה גדולה של נסיכות מוסקבה אשתו של וסילי השני הנסיך הגדול של מוסקבה. רב סבתא של איוואן האיום. מריה הייתה בתו של ירוסלב ולדימירוביץ (רוסית:Ярослав Владимирович) נסיך מלוירוסלבטץ(אנ'). מריה נפטרה ב-4 ביולי 1484 ונקברה בקתדרלה של מנזר העלייה לשמים בקרמלין. יורי בולשוי, נפטר בילדותו -1437 איוואן השלישי, לימים נסיך מוסקבה - 1440 יורי וסילייביץ - 1441 אנדרי בולשוי (אנ') - 1446 סימאון, נפטר בילדותו -1447 בוריס וסילייביץ - 1449 אנה וסיליבנה (אנ') לימים עוצרת נסיכות ריזן(אנ') - 1451 אנדרי וסילייביץ - 1452 ערך זה הוא קצרמר בנושא היסטוריה ובנושא אישים. אתם מוזמנים לתרום לוויקיפדיה ולהרחיב אותו.